钦定古今图书集成/明伦汇编/官常典/第138卷 > 有洛氏
## 钦定古今图书集成/明伦汇编/官常典/第138卷 > 有洛氏

黄帝之后，有有洛氏。

按《逸周书》：“宫室破国”：昔者有洛氏宫室无常，池囿广
大，工功日进，以后更前，民不得休。农失其时，饥馑无
食。成汤伐之，有洛以亡。

按《路史》，黄帝有熊氏，次妃嫫母儿恶德充，帝内之曰“属女德而弗忘，与女正而弗襄，虽恶何伤。”是生苍林
禺阳。禺阳最少，受封于任，为任姓。谢章、舒、洛、昌、㓶终
泉、卑禺，皆任分也。洛之后又有落氏、雒氏。

按：《竹书纪年》：“夏桀二十一年，商师征有洛，克之。”